ԱՄՓՈՓԱԹԵՐԹ

****Ազատ մաքսային գոտի» մաքսային ընթացակարգով ձևակերպված և (կամ) «ազատ մաքսային գոտի» մաքսային ընթացակարգով ձևակերպված ապրանքների օգտագործմամբ պատրաստված (ստացված) ապրանքների նկատմամբ այլ գործառնությունների հետ մեկտեղ ԵԱՏՄ մաքսային օրենսգրքի 205-րդ հոդվածի 1-ին մասի 4-րդ կետով սահմանված՝ «ազատ մաքսային գոտի» մաքսային ընթացակարգով ձևակերպված ապրանքների վերամշակման գործառնությունների իրականացման ժամանակ ապրանքների սպառումից տարբերվող սպառման դեպքերը սահմանելու, այդ դեպքերում «ազատ մաքսային գոտի» մաքսային ընթացակարգի եզրափակման, «ազատ մաքսային գոտի» մաքսային ընթացակարգով ձևակերպված ապրանքների և «ազատ մաքսային գոտի» մաքսային ընթացակարգով ձևակերպված ապրանքներից պատրաստված (ստացված) ապրանքների հաշվառումը վարելու, ինչպես նաև այդպիսի ապրանքների մասին մաքսային մարմին հաշվետվություն ներկայացնելու կարգը սահմանելու մասին** Հայաստանի Հանրապետության կառավարության որոշման նախագծի վերաբերյալ ստացված առաջարկությունների վերաբերյալ**

|  |  |  |  |  |
| --- | --- | --- | --- | --- |
| **N** | **Առաջարկության հեղինակը,****գրության ամսաթիվը և համարը** | Առաջարկության բովանդակությունը | **Եզրակացություն** | **Կատարված փոփոխությունները** |
| **1)** | ՀՀ տնտեսական զարգացման և ներդրումների նախարարություն05/10.1.2/3359-1923.04.2019թ. | 1. Նախագծում հնարավոր տարընթերցումներից խուսափելու համար և հաշվի առնելով, որ նախագծի Հավելված 1-ում նշված «մանրածախ վաճառք» և Հավելված 2-ում նշված «տնօրինման, տիրապետման և (կամ) օգտագործման իրավունքը» բառակապակցություններն արտահայտում են նույնանման բովանդակություն, առաջարկում ենք հավելվածներում կիրառել ձևակերպումներից մեկը: | Ընդունվել է | Կատարվել է համապատասխան փոփոխություն |
|  |  | 2. Առաջարկում ենք Հավելված 1-ում մանրամասնել, թե ով կարող է հանդիսանալ «մանրածախ վաճառք իրականացնող անձ» և կիրառել նույն ձևակերպումը Հավելված 2-ի 2.1-2.3 կետերում: | Չի ընդուվել | Նախագծի Հավելված 1-ի 2-րդ կետի համաձայն՝ նույն հավելվածի 1-ի կետով սահմանված ապրանքների մանրածախ վաճառք իրականացնող անձը մաքսային մարմիններ եռամսյակային կտրվածքով ներկայացնում է հաշվետվություն: Ընդ որում Նախագծի Հավելված 2-ի 2-րդ կետով արդեն իսկ սահմանված է այն անձանց ցանկը, որոնք իրավասու են ներկայացնելու Նախագծով սահմանված հաշվետվությունը: Այսինքն, դրանք, ըստ էության, նույն անձինք են, հետևաբար Նախագծում մանրածախ վաճառք իրականացնող անձանց լրացուցիչ ցանկ սահմանելու անհրաժեշտությունը բացակայում է:  |
|  |  | 3. Առաջարկում ենք Հավելված 2-ի 2.1-2.3-ում օգտագործված «ԱՏԳ ռեզիդենտ (մասնակից, սուբյեկտ)» հասկացությունը փոխարինել «ազատ տնտեսական գոտու շահագործող» հասկացությունով «Ազատ տնտեսական գոտիների մասին» ՀՀ օրենքին համապատասխան: | Չի ընդուվել | Նախագծում «ԱՏԳ ռեզիդենտ (մասնակից, սուբյեկտ)» հասկացության օգտագործումը առաջին հերթին բխում է ԵՏՄ մաքսային օրենսգրքի 455-րդ հոդվածով սահմանված կարգավորումներից: Ընդ որում որպես ԱՏԳ ռեզիդենտ (մասնակից, սուբյեկտ) կարող է հանդես գալ ոչ միայն ԱՏԳ շահագործողը, այլև ԱՏԳ կազմակերպիչը, որի վրա ևս տարածվում են Նախագծով սահմանված իրավակարգավորումները: |
|  |  | 4. Հավելված 1-ի 3-րդ և Հավելված 2-ի 4-րդ կետերում նշված հաշվետվության ձևերի և ներկայացման կարգերի համար սահմանել հստակ ժամկետներ: | Ընդունվել է | Կատարվել է համապատասխան փոփոխություն |
|  |  | 5. Հավելված 2-ի 6-րդ կետում սահմանել մերժման հիմքերը և հետևանքները (կամ կատարել հղումներ օրենսդրությանը): | Ընդունվել է | Կատարվել է համապատասխան փոփոխություն |
| **2)** | ՀՀ ֆինանսների նախարարություն01/2-1/6134-201915.04.2019թ. | 1. Հիմք ընդունելով Նորմատիվ իրավական ակտերի մասին օրենքի 14-րդ հոդվածի 3-րդ մասի կարգավորումները՝ հայտնում ենք, որ Նախագծի նախաբանում կետերին բառն անհրաժեշտ է փոխարինել մասերին բառով, իսկ Նախագծի 1-ին կետի 1-ին ենթակետում և Հավելված 1-ի 1-ին կետում կետում բառն անհրաժեշտ է փոխարինել մասում բառով: | Ընդունվել է | Կատարվել է համապատասխան փոփոխություն |
|  |  | 2. Իրավական որոշակիության սկզբունքից ելնելով՝ առաջարկում ենք Նախագծի 1-ին կետի 1-ին ենթակետի վերջում լրացնել համաձայն հավելված 1-ի, իսկ Նախագծի 1-ին կետի 2-րդ ենթակետի վերջում՝ համաձայն հավելված 2-ի բառերը: | Ընդունվել է | Կատարվել է համապատասխան փոփոխություն |
| **3)** | ՀՀ արդարադատության նախարարություն01/27.1/12434-201906.06.2019թ. | 1. Նախագծի 1-ին կետի 1-ին և 2-րդ ենթակետերն անհրաժեշտ է համապատասխանեցնել նախագծի վերնագրի պահանջներին՝ նկատի ունենալով Նորմատիվ իրավական ակտերի մասին ՀՀ օրենքի 12-րդ հոդվածի պահանջները: | Ընդունվել է | Կատարվել է համապատասխան փոփոխություն |
|  |  | 2. Նախագծի 1-ին հավելվածի 2-րդ և 3-րդ կետերում Սույն կարգի բառերն անհրաժեշտ է փոխարինել Սույն հավելվածի բառերով: | Ընդունվել է | Կատարվել է համապատասխան փոփոխություն |
|  |  | 3. Նախագծի 1-ին հավելվածի 3-րդ կետում նշված է, որ հաշվետվության ձևը և ներկայացման կարգը սահմանում է վերադաս մաքսային մարմինը: Այդ առումով անհրաժեշտ է ճշտել նշված իրավական ակտի ընդունման իրավական հիմքը՝ նկատի ունենալով ՀՀ Սահմանադրության 6-րդ հոդվածի պահանջները, որոնց համաձայն հաշվետվության ձևը և ներկայացման կարգը չի կարող ընդունվել նորմատիվ իրավական ակտով: Եթե օրենքով նախատեսված իրավական հիմքը բացակայում է, ապա առաջարկում ենք նշված հաշվետվության ձևը և ներկայացման կարգը հաստատել սույն որոշմամբ: Այդ առումով առաջարկում ենք ներկայացնել համապատասխան պարզաբանում: | Չի ընդունվել | Ներկայումս ՀՀ պետական գերատեսչությունների հետ համաձայնեցման փուլում է գտնվում Մաքսային կարգավորման մասին ՀՀ օրենքի նախագիծը, որի 140-րդ հոդվածը վերաբերում է ԵՏՄ մաքսային օրենսգրքի 455-րդ հոդվածով սահմանված ազատ տնտեսական գոտիներում ազատ մաքսային գոտի մաքսային ընթացակարգի կիրառման առանձնահատկություններին: Նշյալ հոդվածի 3-րդ կետով սահմանվում է, որ համապատասխան հաշվետվության ձևը և ներկայացման կարգը սահմանում է վերադաս մաքսային մարմինը: Հետևաբար, խնդրո առարկա հաշվետվության ձևը և ներկայացման կարգը Նախագծով հաստատելու պարագայում, հետագայում Մաքսային կարգավորման մասին ՀՀ օրենքի նախագիծը ընդունվելու դեպքում կարող է հակասել վերոնշյալ օրենքի նախագծով սահմանված կարգավորումներին: |
|  |  | 4. Միաժամանակ նախագծի 1-ին հավելվածի 2-րդ և 3-րդ կետերն անհրաժեշտ է հանել՝ նախատեսելով այն 2-րդ հավելվածում՝ նկատի ունենալով, որ վերոնշյալ կետերը 1-ին հավելվածի կարգավորման առարկան չեն, որտեղ խոսքը գնում է «ազատ մաքսային գոտի» մաքսային ընթացակարգով ձևակերպված ապրանքների վերամշակման գործառնությունների իրականացման ժամանակ ապրանքների սպառումից տարբերվող սպառման դեպքերի մասին: Հայտնում ենք նաև, որ 1-ին հավելվածի 3-րդ կետը կրկնում է 2-րդ հավելվածի 5-րդ կետի դրույթը: Այդ կապակցությամբ անհրաժեշտ է նկատի ունենալ «Նորմատիվ իրավական ակտերի մասին» ՀՀ օրենքի 13-րդ հոդվածի 8-րդ մասի պահանջները, որոնց համաձայն նորմատիվ իրավական ակտերում բացառվում են իրավական նորմերի անհիմն կրկնությունները և ներքին հակասությունները: | Ընդունվել է | Կատարվել է համապատասխան փոփոխություն |
|  |  | 5. Նախագծի 2-րդ հավելվածի 1-ին կետում նշված բոլոր «մասով» բառերն անհրաժեշտ է փոխարինել «կետով» բառերով՝ նկատի ունենալով «Նորմատիվ իրավական ակտերի մասին» ՀՀ օրենքի 14-րդ հոդվածի 5-րդ մասի պահանջները: | Ընդունվել է | Կատարվել է համապատասխան փոփոխություն |
|  |  | 6. Նախագծի 2-րդ հավելվածի 3-րդ կետի 1-ին ենթակետն անհրաժեշտ է խմբագրել՝ նկատի ունենալով, որ անհատ ձեռնարկատերը չունի «լրիվ կամ կրճատ» անվանում: Հիշյալ դիտողությունը բխում է ՀՀ քաղաքացիական օրենսգրքի պահանջներից: | Ընդունվել է | Կատարվել է համապատասխան փոփոխություն |
|  |  | 7. Նախագծի 2-րդ հավելվածի 4-րդ կետում «ֆիզիկական անձանց անունից» բառերից հետո անհրաժեշտ է լրացնել «լիազորագրի համաձայն» բառերով՝ նկատի ունենալով նախագծի 2-րդ հավելվածի 8-րդ կետի 2-րդ ենթակետի պահանջները: | Ընդունվել է | Կատարվել է համապատասխան փոփոխություն |
|  |  | 8. Նախագծի 2-րդ հավելվածի 11-րդ կետում «օրենսդրությամբ» բառն անհրաժեշտ է փոխարինել «օրենքով» բառով՝ նկատի ունենալով ՀՀ Սահմանադրության 71-րդ հոդվածի պահանջները: | Ընդունվել է | Կատարվել է համապատասխան փոփոխություն |
| **4)** | ՀՀ վարչապետի աշխատակազմի ֆինանսատնտեսա-գիտական վարչություն02/16.6/40377-201924.09.2019թ. | 1. Նախագծի 1-ին հավելվածի 1-ին կետում հղում է արվում ԵԱՏՄ մաքսային օրենսգրքի 455-րդ հոդվածի 1-ին մասով սահմանված ազատ տնտեսական գոտիներին, սակայն վերոնշյալ հոդվածով սահմանվում է Հայաստանի Հանրապետության միայն մեկ ազատ տնտեսական գոտի, ինչպես նաև հստակեցված չէ թե խոսքը ՀՀ-ում գործող 4 ազատ տնտեսական գոտիներից որին է վերաբերվում: | Ընդունվել է ի գիտություն | ԵՏՄ մաքսային օրենսգրքի (Օրենսգիրք) 455-րդ հոդվածի 1-ին կետի համաձայն՝ «ազատ մաքսային գոտի» մաքսային ընթացակարգի կիրառման՝ նույն հոդվածով նախատեսված առանձնահատկությունները կիրառվում են Հայաստանի Հանրապետության օրենսդրությամբ սահմանվող՝ Հայաստանի Հանրապետությունում մեկ ԱՏԳ-ի համար: Ընդ որում, նույն հոդվածի 3-րդ կետի համաձայն՝ նույն հոդվածի 1-ին կետում նշված ԱՏԳ տարածքներում «ազատ մաքսային գոտի» մաքսային ընթացակարգով ձևակերպված ապրանքների և (կամ) «ազատ մաքսային գոտի» մաքսային ընթացակարգով ձևակերպված ապրանքների օգտագործմամբ պատրաստված (ստացված) ապրանքների նկատմամբ, այլ գործողությունների հետ մեկտեղ՝ թույլատրվում է Օրենսգրքի 205-րդ հոդվածի 1-ին կետի 4-րդ ենթակետում նշված՝ «ազատ մաքսային գոտի» մաքսային ընթացակարգով ձևակերպված ապրանքների վերամշակման գործողությունների իրականացման ժամանակ ապրանքների ծախսում (սպառում) չհանդիսացող սպառումը՝ այն անդամ պետության օրենսդրությամբ սահմանվող դեպքերում, որի տարածքում է ստեղծվել ԱՏԳ-ն: Նույն կետին համապատասխան ապրանքների սպառման դեպքում «ազատ մաքսային գոտի» մաքսային ընթացակարգի գործողությունն ավարտելու կարգը սահմանվում է այն անդամ պետության օրենսդրությամբ, որի տարածքում ստեղծվել է ԱՏԳ-ն: Այսինքն, միայն Օրենսգրքի 455-րդ հոդվածի 1-ին կետով սահմանված ԱՏԳ-ներում (ՀՀ-ի դեպքում 1 ԱՏԳ-ում) Օրենսգրքի 205-րդ հոդվածի 1-ին կետի 4-րդ ենթակետում նշված՝ «ազատ մաքսային գոտի» մաքսային ընթացակարգով ձևակերպված ապրանքների վերամշակման գործողությունների իրականացման ժամանակ ապրանքների ծախսում (սպառում) չհանդիսացող սպառման դեպքում «ազատ մաքսային գոտի» մաքսային ընթացակարգի գործողությունն ավարտելու կարգը սահմանվում է անդամ պետության օրենսդրությամբ: Ընդ որում, ՀՀ կառավարության 07.12.2017թ. N 1595-Ա որոշմամբ Հայաստանի Հանրապետության Սյունիքի մարզի Մեղրի համայնքում ստեղծվել է ազատ տնտեսական գոտի, որն էլ, ըստ էության, կարող է հանդիսանալ Օրենսգրքի 455-րդ հոդվածի 1-ին կետով սահմանված ԱՏԳ-ն: Մնացած բոլոր դեպքերում (մյուս ԱՏԳ-ներում) Օրենսգրքի 205-րդ հոդվածի 1-ին կետի 5-րդ ենթակետի համաձայն՝ նույն կետի 4-րդ ենթակետում նշված՝ «ազատ մաքսային գոտի» մաքսային ընթացակարգով ձևակերպված ապրանքների վերամշակման գործողություններ իրականացնելիս ապրանքների սպառում չհանդիսացող՝ ապրանքների սպառման դեպքերը սահմանվում է Եվրասիական տնտեսական հանձնաժողովի կողմից: Մյուս կողմից, Օրենսգրքի 207-րդ հոդվածի համաձայն՝ նույն հոդվածի 10-րդ կետի 3-րդ ենթակետով նախատեսված դեպքում, երբ «ազատ մաքսային գոտի» մաքսային ընթացակարգով ձևակերպված ապրանքները և «ազատ մաքսային գոտի» մաքսային ընթացակարգով ձևակերպված ապրանքներից պատրաստված (ստացված) ապրանքները սպառվել են՝ Օրենսգրքի 205-րդ հոդվածի 1-ին կետի 5-րդ ենթակետին համապատասխան, «ազատ մաքսային գոտի» մաքսային ընթացակարգի գործողությունը եզրափակելու կարգը սահմանվում է Եվրասիական տնտեսական հանձնաժողովի կողմից: Ընդ որում, ի կատարումն Օրենսգրքի վերոնշյալ դրույթի՝ արդեն իսկ ընդունվել և ներկայումս գործում է Եվրասիական տնտեսական հանձնաժողովի խորհրդի 20.12.2017թ. «Ազատ մաքսային գոտի» մաքսային ընթացակարգի կիրառման մասին» N 88 որոշումը: Հետևաբար, վերոնշյալ հարաբերությունների կարգավորման համար ազգային օրենսդրությամբ նոր իրավական ակտի մշակումը այլևս դառնում է ոչ իրավաչափ: |
|  |  | 2. Նախագծի 2-րդ հավելվածի 2-րդ կետում նշվում է, որ «ազատ մաքսային գոտի» մաքսային ընթացակարգով ձևակերպված ապրանքների տնօրինման, տիրապետման և (կամ) օգտագործման իրավունքի փոխանցում (ապրանքների մանրածախ վաճառք) իրականացնող անձանց մաքսային մարմիններ եռամսյակային կտրվածքով ներկայացվող հաշվետվության ձևն ու կարգը սահմանվում է վերադաս մարմնի կողմից, սակայն բացակայում են տվյալ իրավական ակտի ընդունման իրավական հիմքերը, ինչպես նաև «Ազատ տնտեսական գոտիների մասին» ՀՀ օրենքի 13-րդ հոդվածի 6-րդ կետով սահմանվում է, որ հաշվետվության ներկայացման կարգը սահմանվում է Կառավարության կողմից: | Ընդունվել է  | Նախագծի առանձին հավելվածով սահմանվել է «ազատ մաքսային գոտի» մաքսային ընթացակարգով ձևակերպված ապրանքների տնօրինման, տիրապետման և (կամ) օգտագործման իրավունքի փոխանցում (ապրանքների մանրածախ վաճառք) իրականացնող անձանց մաքսային մարմիններ եռամսյակային կտրվածքով ներկայացվող հաշվետվության ձևը, իսկ Նախագծի հավելված 2-ով սահմանվում է նաև նշյալ հաշվետվության ներկայացման կարգը: |
|  |  | 3. Առաջարկում ենք նախագծի 2-րդ հավելվածի 8-րդ կետով մաքսային մարմինների կողմից «ազատ մաքսային գոտի» ընթացակարգի եզրափակման ժամկետները սահմանել հնարավորիս պարզ և հասկանալի՝ հնարավոր տարընթերցումներից խուսափելու նպատակով: | Չի ընդունվել | Նախագծի 2-րդ հավելվածի 8-րդ կետում նշված մաքսային մարմինների կողմից «ազատ մաքսային գոտի» ընթացակարգի եզրափակման ժամկետի սահմանման համար որպես օրինակ է ծառայել նմանատիպ մաքսային գործառնությունների (ապրանքների բացթողման, «մաքսային տարանցում» մաքսային ընթացակարգի գործողության ավարտման ժամկետներ և այլն) դեպքում Օրենսգրքով սահմանված ժամկետները: Ինչ վերաբերում է Նախագծով սահմանված վերոնշյալ ժամկետի հետ կապված հնարավոր տարընթերցումներին, ապա հայտնում ենք, որ Նախագծում նշյալ ժամկետի վերաբերյալ խմբագրությունը ամբողջապես կրկնում է Օրենսգրքի հայերեն թարգմանության համապատասխան հոդվածների շարադրանքին: Հետևաբար, նշյալ շարադրանքից հնարավոր շեղումները կարող են իրավական տեսանկյունից խնդրահարույց լինել: |
|  |  | 4. Նախագծի 2-րդ հավելվածի 9-10-րդ կետերով սահմանվում են մաքսային մարմինների կողմից «ազատ մաքսային գոտի» ընթացակարգի եզրափակման մերժման հիմքերը, սակայն հստակեցված չէ դրանց ձևակերպման ժամկետները: | Ընդունվել է | Կատարվել է համապատասխան փոփոխություն |
|  |  | 5.Նախագծի 2-րդ հավելվածի 12-րդ կետով հաշվետվությունը սահմանված ժամկետներում չներկայացվելու դեպքում սահմանվում է վարչական պատասխանատվություն՝ օրենքով սահմանված կարգով, սակայն հասկանալի չէ թե խոսքն ինչ պատասխանատվության մասին է (համապատասխան հղումները կարող են տեղ գտնել նաև նախագծին կից ներկայացվող հիմնավորման մեջ): | Ընդունվել է ի գիտություն | Նախագծի 2-րդ հավելվածի 12-րդ կետի խմբագրությունը սահմանվել է՝ հիմք ընդունելով Նախագծի վերաբերյալ ՀՀ արդարադատության նախարարության 06.06.2019թ. N 01/27.1/12434-2019 գրությամբ տրամադրված պետական փորձագիտական եզրակացության 7-րդ կետը: |
|  |  | 6. նախագծում առկա են տեխնիկական որոշ խնդիրներ, որոնք աշխատանքային կարգով քննարկվել են պատասխանատու գերատեսչության աշխատակիցների հետ: | Ընդունվել է ի գիտություն |  |
| **5)** | ՀՀ վարչապետի աշխատակազմի ֆինանսատնտեսա-գիտական վարչություն02/16.2/46537-2019 18.10.2019թ. | 1. Ըստ որոշման նախագծի, որոշման նախագծի 1-ին հավելվածով սահմանվող դեպքերը պետք է կիրառվեն ԵԱՏՄ մաքսային օրենսգրքի 455-րդ հոդվածով նախատեսված առանձնահատկությունների կիրառման համար, նույն՝ 455-րդ, հոդվածի 1-ին մասով ԵԱՏՄ ադամ յուրաքանրյուր երկրի հարար սահմանված քանակի ազատ տնտեսական գոտիների (ԱՏԳ) համար:  Իսկ ԵԱՏՄ մաքսային օրենսգրքի 455-րդ հոդվածի 1-ին մասում նշված առանձնահատկությունների կիրառման համար Հայաստանի Հանրապետության համար սահմանված է 1 (մեկ) ԱՏԳ: Այսինքն, սույն որոշմամբ առաջարկվող «սահմանվող դեպքերը» ըստ ԵԱՏՄ մաքսային օրենսգրքի 455-րդ հոդվածի 1-ին մասի ենթակա է կիրառման Հայաստանի Հանրապետության 1 (մեկ) ԱՏԳ–ում:Գտնում ենք, որ ներկայացված որոշման նախագծով անհարժեշտ է սահմանել նաև Հայաստանի Հանրապետության այն 1 (մեկ) ԱՏԳ-ն, որտեղ կարող է կիրառվել ԵԱՏՄ մաքսային օրենսգրքի 455-րդ հոդվածի 1-ին մասով նախատեսված առաձնահատկությունները: Որոշման նախագծի ամփոփաթերթում ՀՀ վարչապետի աշխատակազմի ֆինանսատնտեսագիտական վարչություն առաջարկությունների 1-ին կետի պատասխանում պետական եկամուտներ կոմիտեն նշել է, որ. «ՀՀ կառավարության 07.12.2017թ. N 1595-Ա որոշմամբ Հայաստանի Հանրապետության Սյունիքի մարզի Մեղրի համայնքում ստեղծվել է ազատ տնտեսական գոտի, որն էլ, ըստ էության, կարող է հանդիսանալ Օրենսգրքի 455-րդ հոդվածի 1-ին կետով սահմանված ԱՏԳ-ն»:Ելնելով վերը նշվածից առաջարկում ենք որոշման նախագծում առանձին կետով սահմանել Հայաստանի Հանրապետության այն 1 (մեկ) ԱՏԳ-ն, որը նախատեսում է ԵԱՏՄ մաքսային օրենսգրքի 455-րդ հոդվածի 1-ին մասը և ըստ այդմ խմբագրել որոշման նախագիծը՝ նաև հավելվածները: | Չի ընդունվել | Նախագծում առանձին կետով Հայաստանի Հանրապետության այն 1 (մեկ) ԱՏԳ-ն, որտեղ կարող է կիրառվել ԵԱՏՄ մաքսային օրենսգրքի 455-րդ հոդվածով նախատեսված առաձնահատկությունները, սահմանելու առաջարկությունը համարում ենք ոչ նպատակահարմար՝ հաշվի առնելով այն հանգամանքը, որ «Ազատ տնտեսական գոտիների մասին» ՀՀ օրենքի 13-րդ հոդվածի 2-րդ, 3-րդ և 6-րդ մասերում, որոնց կիրարկումն ապահովելու նպատակով էլ մշակվել է Նախագիծը, Օրենսգրքի 455-րդ հոդվածի 1-ին մասում նշված ՀՀ-ի համար 1 (մեկ) ԱՏԳ-ն սահմանելու պահանջ նախատեսված չէ: Հետևաբար, Նախագծով տվյալ ԱՏԳ-ի սահմանումը առաջին հերթին կհակասի նշյալ օրենքի 13-րդ հոդվածի պահանջներին: Մյուս կողմից, ինչպես արդեն նշվել էլ Նախագծի վերաբերյալ ՀՀ վարչապետի աշխատակազմի ֆինանսատնտեսագիտական վարչության նախորդ գրությանն ի պատասխան, ՀՀ կառավարության 07.12.2017թ. N 1595-Ա որոշմամբ արդեն իսկ սահմանվել է ՀՀ այն ԱՏԳ-ն, որտեղ կարող են կիրառվել Օրենսգրքի 455-րդ հոդվածով սահմանված առանձնահատկությունները: Ընդ որում, վերոնշյալ որոշմամբ սահմանված ԱՏԳ-ն հետագայում կարող է վերակազմակերպվել, կամ լուծարվել և ՀՀ այլ տարածքում ՀՀ կառավարության որոշմամբ նոր ԱՏԳ ստեղծվել, ինչն էլ Նախագծում այդ մասով պարբերաբար փոփոխություններ կատարելու անհրաժեշտություն կառաջացնի: Հետևաբար, Նախագծում Օրենսգրքի 455-րդ հոդվածի 1-ին մասով նախատեսված ԱՏԳ-ի սահմանումը, առկա օրենսդրական կարգավորումների շրջանակներում, համարում ենք ոչ իրավաչափ: |
|  |  | 2. Որոշման նախագծի 2-րդ հավելվածի 12-րդ կետով նախատեսվում է, որ՝ «Ազատ մաքսային գոտի» մաքսային ընթացակարգի գործողության եզրափակումը ձևակերպվում է մաքսային մարմնի տեղեկատվական համակարգի օգտագործմամբ՝ էլեկտրոնային փաստաթուղթ կազմելու միջոցով կամ ապրանքի հայտարարագրի կամ սույն որոշման հավելված 3-ով սահմանված հաշվետվության վրա համապատասխան նշումներ կատարելու միջոցով»:Գտնում ենք, որ սույն կետում անհրաժեշտ է.ա) հստակեցնել, թե ինչ էլեկտրոնային փաստաթուղթ է կազմվելու, բ) հստակեցնել, որոնք են «համապատասխան նշումներ»-ը կամ ինչ պետք են պարունակեն «համապատասխան նշումներ»-ը, գ) հավելված 3-ով առաջարկվող հաշվետվության ձևում նախատեսել առանձին տող կամ սյունյակ «համապատասխան նշումներ»-ի համար: | Ընդունվել է  | Կատարվել է համապատասխան փոփոխություն |
| **6)** | ՀՀ վարչապետի աշխատակազմի ֆինանսատնտեսա-գիտական վարչություն02/16.2/49903-201929.11.2019թ. | Պետական եկամուտների կոմիտեի կողմից մեր նախորդ եզրակացության մեջ նշված 2 (երկու) առաջարկությւոներից մեկը ընդունել է և լրամշակել է որոշման նախագծի 2-րդ հավելվածի 12-րդ կետը:Իսկ երկրորդ առաջարկությունը, այն է՝ «որոշման նախագծով անհարժեշտ է սահմանել նաև Հայաստանի Հանրապետության այն 1 (մեկ) ԱՏԳ-ն, որտեղ կարող է կիրառվել ԵԱՏՄ մաքսային օրենսգրքի 455-րդ հոդվածի 1-ին մասով նախատեսված առաձնահատկությունները» չի ընդունվել նշելով, մասնավորապես, որ «ՀՀ կառավարության 07.12.2017թ. N 1595-Ա որոշմամբ արդեն իսկ սահմանվել է ՀՀ այն ԱՏԳ-ն, որտեղ կարող են կիրառվել Օրենսգրքի 455-րդ հոդվածով սահմանված առանձնահատկությունները»: Սակայն, ՀՀ կառավարության 07.12.2017թ. «Հայաստանի Հանրապետության Սյունիքի մարզի Մեղրի համայնքում ազատ տնտեսական գոտի ստեղծելու, «Մեղրի ազատ տնտեսական գոտի» փակ բաժնետիրական ընկերությունն ազատ տնտեսական գոտու կազմակերպիչ ճանաչելու, ինչպես նաև ազատ տնտեսական գոտու գործունեության վերաբերյալ կազմակերպչի կողմից ներկայացվող հաշվետվության ձևերը հաստատելու մասին» N 1595-Ա որոշումով սահմանված չէ, որ Մեղրի համայնքի ազատ տնտեսական գոտին հանդիսանում է ԵԱՏՄ մաքսային օրենսգրքի 455-րդ հոդվածի 1-ին մասում նշված առանձնահատկությունների կիրառման համար Հայաստանի Հանրապետության համար սահմանված միակ (մեկ) ԱՏԳ-ն:Անհարժեշտ են համարում նշել, որ ԱՏԳ-ներ ստեղծվել են նաև ՀՀ կառավարության այլ որոշումներով, մասնավորապես.1. ՀՀ կառավարության 18.06.2013թ. «ՌԱՕ ՄԱՐՍ» փակ բաժնետիրական ընկերության և «ԵՐՄՄԳՀԻ» փակ բաժնետիրական ընկերության տարածքներում ազատ տնտեսական գոտի ստեղծելու, «ՍԻՏՐՈՆԻԿՍ ԱՐՄԵՆԻԱ» փակ բաժնետիրական ընկերությունն ազատ տնտեսական գոտու կազմակերպիչ ճանաչելու և ստեղծված ազատ տնտեսական գոտու մեկնարկը թույլատրելու, ինչպես նաև ազատ տնտեսական գոտու գործունեության վերաբերյալ կազմակերպչի կողմից լիազոր մարմնին հաշվետվությունների ներկայացման ձևերը հաստատելու մասին» N 785-Ա որոշումով,2. ՀՀ կառավարության 27.02.2014թ. «ՄԵՐԻԴԻԱՆ ՀՈԼԴԻՆԳ» փակ բաժնետիրական ընկերության տարածքում ազատ տնտեսական գոտի ստեղծելու, «ՄԵՐԻԴԻԱՆ ԱԶԱՏ ՏՆՏԵՍԱԿԱՆ ԳՈՏԻ» փակ բաժնետիրական ընկերությունն ազատ տնտեսական գոտու կազմակերպիչ ճանաչելու մասին N 231-Ա որոշումով,3. ՀՀ կառավարության 29.08.2019թ. «Հայաստանի Հանրապետության Շիրակի մարզի Գյումրի քաղաքում ազատ տնտեսական գոտի ստեղծելու, «Եվրասիական լոգիստիկ պարկ ազատ տնտեսական գոտի» սահմանափակ պատասխանատվությամբ ընկերությանն ազատ տնտեսական գոտու կազմակերպիչ ճանաչելու, ինչպես նաև ազատ տնտեսական գոտու գործունեության վերաբերյալ կազմակերպչի կողմից ներկայացվող հաշվետվության ձևերը հաստատելու մասին» N 1412-Ն որոշումով, 4. ՀՀ կառավարության 30.08.2019թ. «Հայաստանի Հանրապետության Կոտայքի մարզի Հրազդան քաղաքում ազատ տնտեսական գոտի ստեղծելու, «էկոս» փակ բաժնետիրական ընկերությանն ազատ տնտեսական գոտու կազմակերպիչ ճանաչելու, ինչպես նաև ազատ տնտեսական գոտու գործունեության վերաբերյալ կազմակերպչի կողմից ներկայացվող հաշվետվության ձևերը հաստատելու մասին» N 974-Ա որոշումով: Այսինքն, ներկայումս Հայաստանի Հանրապետությունում առկա են կառավարության որոշումներով ստեղծված առնվազ 5(հինգ) ԱՏԳ-ներ և բացակայում է այն իրավական հիմքը, որի համաձայն դրանցից մեկը հանդիսանում է ԵԱՏՄ մաքսային օրենսգրքի 455-րդ հոդվածի 1-ին մասում նշված առանձնահատկությունների կիրառման համար Հայաստանի Հանրապետության համար սահմանված միակ (մեկ) ԱՏԳ-ն:Ուստի գտնում ենք, որ անհարժեշտ է ՀՀ կառավարության որոշմամբ սահմանել այն ԱՏԳ-ն, որտեղ կկիրառվեն ԵԱՏՄ մաքսային օրենսգրքի 455-րդ հոդվածի 1-ին մասում նշված առանձնահատկությունները: Եվ, եթե Պետական եկամուտների կոմիտեին գտնում է, որ սույն որոշման նախագծում հնարավոր չէ նշել այն ԱՏԳ-ն, որի համար կարող են կիրառվել ԵԱՏՄ մաքսային օրենսգրքի 455-րդ հոդվածի 1-ին մասում նշված առանձնահատկությունները, ապա առաջարկում ենք սույն որոշման նախագծի հետ ՀՀ կառավարության քննարկմանը ներկայացնել նշված առանձնահատկությունների կիրառման համար Հայաստանի Հանրապետության համար սահմանված մեկ ԱՏԳ-ի սահմանման մասին առանձին որոշման նախագիծ (կամ համապատասխան որոշման մեջ փոփոխություն կամ լրացում կատարելու մասին առանձին որոշման նախագիծ): Այլապես, սույն որոշման նախագծի ընդունումից և այն ուժի մեջ մտնելուց հետո հնարավոր չի լինելու որոշել, թե գործող հինգ ԱՏԳ-ներից, որն է այն միակ (մեկ) ԱՏԳ-ն, որի համար կիրառվելու են ԵԱՏՄ մաքսային օրենսգրքի 455-րդ հոդվածի 1-ին մասում նշված առանձնահատկությունները: | Ընդունվել է | Կատարվել է համապատասխան լրացում:Նախագծում ավելացվել է 2-րդ կետ, որով սահմանվել է այն ԱՏԳ-ն, որտեղ կկիրառվեն ԵԱՏՄ մաքսային օրենսգրքի 455-րդ հոդվածի 1-ին մասում նշված առանձնահատկությունները: |
| **7)** | ՀՀ ֆինանսների նախարարություն01/2-4/5152-2020 07.04.2020թ. | ՀՀ կառավարության որոշման նախագծի լրամշակված տարբերակի վերաբերյալ հայտնում ենք, որ դիտողություններ և առաջարկություններ չկան: | Ընդունվել է ի գիտություն |  |
| **8)** | ՀՀ էկոնոմիկայի նախարարություն01/2-4/5152-2020 04.05.2020թ. | ՀՀ կառավարության որոշման նախագծի լրամշակված տարբերակի վերաբերյալ ՀՀ էկոնոմիկայի նախարարությունն իր իրավասությունների շրջանակներում դիտողություններ և առաջարկություններ չունի: | Ընդունվել է ի գիտություն |  |